ตลาดหุ้นเอเชียลดลงเช้านี้ หลังนักลงทุนยังวิตกเศรษฐกิจจีนชะลอตัว
ตลาดหุ้นเอเชียลดลงเช้านี้ หลังนักลงทุนยังวิตกเศรษฐกิจจีนชะลอตัว
7 ม.ค. 2559

ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลเกี่ยวกับการชะลอตัวของเศรษฐกิจจีน หลังจากเงินหยวนอ่อนค่าลงอีกเมื่อวานนี้
ดัชนี MSCI Asia Pacific ลดลง 0.1% สู่ระดับ 126.87 จุด เมื่อเวลาประมาณ 9.10 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,139.77 จุด ลดลง 51.55 จุด, ดัชนี SSE Composite ตลาดหุ้นจีนเปิดวันนี้ที่ 3,309.66 จุด ลดลง 52.18 จุด, ดัชนี HSI ตลาดหุ้นฮ่องกงเปิดวันนี้ที่ 20,772.60 จุด ลดลง 208.21 จุด, ดัชนี TAIEX ตลาดหุ้นไต้หวันเปิดวันนี้ที่ 7,963.24 จุด ลดลง 27.15 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,915.71 จุด ลดลง 9.72 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,797.18 จุด ลดลง 7.09 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,663.36 จุด ลดลง 4.61 จุด         
ทั้งนี้ ตลาดยังคงได้รับปัจจัยลบจากความวิตกกังวลเกี่ยวกับการชะลอตัวของเศรษฐกิจจีน โดยเมื่อวานนี้ เงินหยวนอ่อนค่าลงอีก 1.45% สู่ระดับ 6.5314 หยวนต่อดอลลาร์ ซึ่งสร้างความหวั่นวิตกในตลาด หลังจากที่ก่อนหน้านี้ตลาดหุ้นทั่วโลกได้รับแรงกดดันจากข้อมูลที่ว่า ภาคการผลิตของจีนหดตัวลง